
****

|  |  |  |  |  |
| --- | --- | --- | --- | --- |
| **ΠΡΑΚΤΙΚΗ AΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ**  **ΓΙΑ ΤΟ ΑΚΑΔΗΜΑΪΚΟ ΕΤΟΣ 2022-2023** | | | | |
| **ΤΜΗΜΑ ΔΙΟΙΚΗΤΙΚΗΣ ΕΠΙΣΤΗΜΗΣ ΚΑΙ ΤΕΧΝΟΛΟΓΙΑΣ**  **(Πρώην Τμήμα Διοίκησης Επιχειρήσεων (Πάτρα) - ΤΕΙ Δυτικής Ελλάδας)** | | | | |
| **Επιστημονικά Υπεύθυνος:** | | | Καθηγητής Αρ. Γαρμπής | |
|  |  | | |  |
|  | |  | | **06 Φεβρουαρίου 2023** |

**ΠΡΟΣΚΛΗΣΗ ΠΡΑΚΤΙΚΗΣ ΑΣΚΗΣΗΣ ΦΟΙΤΗΤΩΝ 2022-2023 ΜΕΣΩ ΕΣΠΑ**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση τριτοβάθμιας εκπαίδευσης Πανεπιστημίου Πατρών για το ακαδημαϊκό έτος 2022-2023»*** με κωδικό MIS 5181130 στο Επιχειρησιακό Πρόγραμμα *«Ανάπτυξη Ανθρώπινου Δυναμικού, Εκπαίδευση και Δια Βίου Μάθηση 2014-2020*» το οποίο συγχρηματοδοτείται από το Ευρωπαϊκό Κοινωνικό Ταμείο (Ε.Κ.Τ.) και από εθνικούς πόρους. Στο πλαίσιο αυτού, παρέχεται η δυνατότητα Πρακτικής Άσκησης με αμοιβή (η οποία είναι **υποχρεωτική** για την απόκτηση του τίτλου σπουδών), σε φοιτητές/φοιτήτριες που πληρούν τις απαραίτητες προϋποθέσεις σύμφωνα με Βεβαίωση της Γραμματείας του Τμήματος.

Για το ακαδημαϊκό έτος **2022-23**, προβλέπεται η δυνατότητα συμμετοχής **13** φοιτητών/τριών, για Πρακτική Άσκηση υποχρεωτικής διάρκειας έξι (6) μηνών κατά τη χρονική περίοδο από **01.04.2023 μέχρι και 30.09.2023**, σε ιδιωτικούς ή δημόσιους φορείς πλην των φορέων που εντάσσονται στο Υπουργείο Πολιτισμού. Η μηνιαία αμοιβή κάθε ασκούμενου θα είναι συνολικά 637€/μήνα για Πρακτική Άσκηση σε ιδιωτικούς φορείς (280,00€/μήνα από την πράξη συμπεριλαμβανομένων των νόμιμων κρατήσεων και 367,90€ από τον ιδιωτικό φορέα απασχόλησης) ή 445,97€/μήνα για Πρακτική Άσκηση σε δημόσιους φορείς (280,00€/μήνα από την πράξη συμπεριλαμβανομένων των νόμιμων κρατήσεων και 176,08 € από τον δημόσιο φορέα απασχόλησης). Οι ασφαλιστικές εισφορές των φοιτητών θα καταβάλλονται από την πράξη, μέσω του Ειδικού Λογαριασμού Κονδυλίων Έρευνας (ΕΛΚΕ) του Πανεπιστημίου Πατρών.

**ΠΡΟΫΠΟΘΕΣΕΙΣ ΣΥΜΜΕΤΟΧΗΣ - ΚΡΙΤΗΡΙΑ ΕΠΙΛΟΓΗΣ**

Η Πρακτική Άσκηση θεσμοθετήθηκε με το άρθρο 24 του Ν. 1404/83. Αποτελεί υποχρεωτικό μάθημα εξάμηνης ημερολογιακής διάρκειας (ή 24 ημερολογιακές εβδομάδες πενθήμερης εργασίας) που εντάσσεται στο Η΄ εξάμηνο του προγράμματος σπουδών των Τμημάτων. Πραγματοποιείται σε χώρους απασχόλησης συναφούς αντικειμένου με την ειδικότητα του ασκούμενου φοιτητή. Έχει σαν σκοπό να του δώσει την δυνατότητα να αναπτύξει δεξιότητες και ικανότητες σε κανονικό εργασιακό περιβάλλον. Με αυτόν τον τρόπο ο φοιτητής αξιοποιεί το θεωρητικό υπόβαθρο των γνώσεων που έχει λάβει κατά την διάρκεια των σπουδών του, διευρύνει τις γνώσεις του και αποκτά εργασιακή εμπειρία.

Η επιλογή των φοιτητών θα γίνει με βάση τα κριτήρια:

**α)** το μέσο όρο της επίδοσης των αιτούντων φοιτητών στα δέκα (10) μαθήματα που έχουν επιτύχει την υψηλότερη βαθμολογία (κριτήριο αριστείας), και

**β)** τον αριθμό ECTS που αντιστοιχεί στα μαθήματα που έχουν ολοκληρώσει επιτυχώς (κριτήριο τελειόφοιτου).

Ο συνολικός αξιολογικός βαθμός γίνεται βάσει της σχέσης:

Η μέγιστη δυνατή βαθμολογία που μπορεί να επιτύχει ένας φοιτητής είναι 2.

**ΥΠΟΒΟΛΗ ΑΙΤΗΣΗΣ – ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

* Διαθέσιμες ημερομηνίες έναρξης ΠΑ:

|  |  |
| --- | --- |
| **01.04.2023** |  |
|  |  |

* Αιτήσεις θα γίνονται δεκτές από **07.02.2023 έως 20.02.2023** από τους φοιτητές/τριες **που πληρούν τις προϋποθέσεις έναρξης ΠΑ κατά την περίοδο των αιτήσεων**. Σε περίπτωση που δεν καλυφθούν οι θέσεις θα επαναληφθεί νέα προκήρυξη σε εύλογο χρονικό διάστημα.
* Η αίτηση θα υποβάλλεται γραπτώς χρησιμοποιώντας το **έ*ντυπο* ΑΙΤΗΣΗ ΕΝΑΡΞΗΣ ΠΡΑΚΤΙΚΗΣ ΑΣΚΗΣΗΣ *και μαζί συνυποβάλλονται τα εξής:***
  1. Βεβαίωση Φορέα Απασχόλησης Αποδοχής
  2. Αίτηση Χρηματοδότησης από την Πράξη ΠΑ
  3. Βεβαίωση πληρότητας προϋποθέσεων ΠΑ από τη Γραμματεία
* Η παραπάνω αίτηση με τα συνοδευτικά της θα παραδίδεται στη Γραμματεία του Τμήματος, όπου θα λαμβάνει αριθμό πρωτοκόλλου. Εκπρόθεσμες αιτήσεις δε θα γίνουν δεκτές.

**ΑΠΟΤΕΛΕΣΜΑΤΑ**

Η ανακοίνωση των αποτελεσμάτων επιλογής των φοιτητών θα γίνει  **21/02/2023** στην ιστοσελίδα του Γραφείου Πρακτικής και του Τμήματος. Θα υπάρξει προθεσμία πέντε (5) ημερών για τυχόν ενστάσεις οι οποίες θα γίνονται στην Γραμματεία του Τμήματος (22/02/2023 έως 28/02/2023) και στη συνέχεια ο οριστικός πίνακας αποτελεσμάτων επιλογής των φοιτητών, θα αναρτηθεί την **01/03/2023** στην ιστοσελίδα του Γραφείου Πρακτικής και του Τμήματος.

|  |  |  |
| --- | --- | --- |
| Ο Επιστημονικά Υπεύθυνος της Πρακτικής Άσκησης | | |
| Γαρμπής Αριστογιάννης | | |
|  |  |  |

**Η παρούσα ανακοίνωση θα αναρτηθεί:**

* στην [ιστοσελίδα του Γραφείου Πρακτικής](https://praktiki.upatras.gr/)
* στην [ιστοσελίδα του Τμήματος](http://www.ba.teiwest.gr/el/)

**και θα τοιχοκολληθεί:**

* στη Γραμματεία του Τμήματος